b'\n_START_ARTICLE_\nLivermorijs\n_START_SECTION_\nV\xc4\x93sture\n_START_PARAGRAPH_\nSaska\xc5\x86\xc4\x81 ar Dmitrija Mende\xc4\xbcejeva izstr\xc4\x81d\xc4\x81to paredzamo elementu nosauk\xc5\xa1anas sist\xc4\x93mu, s\xc4\x81kotn\xc4\x93ji periodiskaj\xc4\x81 tabul\xc4\x81 \xc5\xa1o elementu paredz\xc4\x93ja ar nosaukumu ekapolonijs. 1979. gad\xc4\x81 IUPAC ieteica to nosaukt par ununheksiju (\xc4\xb7\xc4\xabmiskais simbols: Uuh). Ununheksijs pirmo reizi tika sintez\xc4\x93ts 2000. gada 19. j\xc5\xablij\xc4\x81. 2011. gad\xc4\x81 tika nolemts, ka elementam tiks pie\xc5\xa1\xc4\xb7irts nosaukums. Dubnas zin\xc4\x81tnieki, kuri to sintez\xc4\x93ja, grib\xc4\x93ja \xc4\xb7\xc4\xabmisko elementu nosaukt par maskaviju, par godu Maskavas apgabalam. Tom\xc4\x93r 2012. gada 23. maij\xc4\x81 tika pie\xc5\x86emts, ka \xc5\xa1o elementu nosauks par livermoriju, par godu Livermoras nacion\xc4\x81lajai laboratorijai, kas atrodas ASV Kalifornijas \xc5\xa1tat\xc4\x81.'